wannaphong/clean_thaiwikipedia huggingface dataset:
# ศูนย์มหาสันติสุขพุทธศาสนา
ศูนย์มหาสันติสุขพุทธศาสนา  เป็นอารามศาสนาพุทธเถรวาทในเมืองตามเว ย่างกุ้ง ประเทศพม่า อารามเปิดเมื่อวันที่ 17 ธันวาคม 1999 ภายใต้การนำของภิกษุปัญญาวงศ์ และการสนับสนุนของรัฐบาลพม่า

 ข้อพิพาทความเป็นเจ้าของ 
ระหว่างปี 2002 ถึง 2004 รัฐบาลพม่าภายใต้นายกรัฐมนตรีคีนหญุ่น ยึดคืนอารามและส่งมอบให้แก่คณะกรรมการสังฆมหานายกแห่งรัฐ ซึ่งเป็นองค์กรรัฐที่ควบคุมดูแลประชากรภิกษุสงฆ์ในประเทศพม่า ในเดือนมีนาคม 2014 ภิกษุปัญญาวงศ์ได้เขียนจดหมายถึงผู้นำพม่าในเวลานั้น เต้นเซน เพื่อแก้ไขข้อพิพาทเรื่องความเป็นเจ้าของของอาราม

 การบุกค้น 
ในวันที่ 10 มิถุนายน 2014 เจ้าหน้าที่ตำรวจรวม 300 นาย และสมาชิกของคณะกรรมการสังฆมหานายกแห่งเขตย่างกุ้งกับกระทรวงกิจการศาสนารวม 280 คน ได้บุกเข้าค้นอารามตอนเวลา 23 นาฬิกา ขับไล่ภิกษุสงฆ์รวม 20 รูป และเด็กวัดรวม 32 คนออกจากพื้นที่อาราม การบุกค้นครั้งนี้ถูกวิจารณ์อย่างหนักว่ากระทำไปด้วยความไม่ปราณี และทำขึ้นในระหว่างที่พระปฐมาจารย์ของอาราม ภิกษุปัญญาวงศ์ อยู่นอกพม่า ขณะนั้นท่านเดินทางไปยังประเทศญี่ปุ่นเพื่อประกอบศาสนกิจ ในวันที่ 18 พฤษภาคม ภิกษุสงฆ์ในอารามทั้งหมดถูกสั่งให้ออกไปจากอารามภายในสิ้นเดือน ภายใต้คำสั่งของคณะกรรมการสังฆมหานายกแห่งรัฐ 47 คน

ภิกษุสงฆ์จำนวนหลายรูปถูกควบคุมตัวหลังการบุกค้น พระสงฆ์รวม 5 รูป ได้แก่ พระอุตตระ (Uttara), ปัญญาจาร (Pannacara), เสนทระ (Sendara), นันทิยะ (Nandiya) และ เตชินทะ (Tejinda) ถูกบังคับอาบัติ และจับกุมด้วยข้อหาฝ่าฝืนกฎข้อบังคับของศาสนาและดูหมิ่นศาสนา ภายใต้มาตรา 295 (a) แห่งประมวลกฎหมายอาญา และ 20/90 ในกฎหมายว่าด้วยองค์การสังฆะ ปี 1990 ในพระสงฆ์ 5 รูปนี้ มีพระอุตตระเป็นพลเมืองอังกฤษ

รัฐมนตรีกระทรวงกิจการศาสนา Hsan Sint ถูกขับออกจากตำแหน่งด้วยเต้นเซนในวันที่ 19 มิถุนายน 2014 จากการมีส่วนในการบุกค้นอารามและการขัดคำสั่งประธานาธิบดี

ข้อขัดแย้งนี้สิ้นสุดในวันที่ 13/14 ธันวาคม 2015 ศาลแขวงได้ให้คำตัดสินว่าข้อกล่าวหาไม่มีมูล
# อัญรส ปุณณโกศล
อัญรส ปุณณโกศล (เกิด 15 ตุลาคม พ.ศ. 2540) ชื่อเล่น พิมพ์ เป็นนักแสดงหญิงชาวไทย สังกัด สามเศียร เเละ ช่อง 7 เอชดี เป็นที่รู้จักกันในบทบาท "ชลลี่" จากละครเรื่อง เกาะรักกลหัวใจ

ประวัติ
อัญรส ปุณณโกศล ชื่อเล่น พิมพ์ เกิดเมื่อวันที่ 15 ตุลาคม พ.ศ 2540 เกิดที่ จังหวัดกรุงเทพมหานคร เธอจบการศึกษาระดับปริญญาตรี คณะเศรษฐศาสตร์ มหาวิทยาลัยศรีนครินทรวิโรฒ

 การทำงาน 
อัญรสเริ่มเข้าสู่วงการจากการถ่ายโฆษณาและงานแคสติ้ง จนกระทั่งเธอได้เซ็นสัญญาเป็นนักแสดงสังกัดช่อง 7 เอชดี ในปี พ.ศ. 2560 เธอได้มีละครเรื่อง อุทัยเทวี รับบท องค์หญิงฉันทา ต่อมาในปี พ.ศ 2561 เธอได้มีละครเรื่อง พ่อมดเจ้าเสน่ห์ รับบท วิวรรณ นอกจากนี้ เธอยังเป็นผู้เขียนบทละคร ลักษณวงศ์ (2567) และ แม่ปลาบู่ (2568) โดยใช้นามปากกา แป้นพิม

ต่อมาในปี พ.ศ 2564 ออกอากาศเรื่อง กำนันหญิง รับบท ครูวิภา ตามมาด้วยละครหลังข่าว เกาะรักกลหัวใจ รับบท ชลลี่ สาวสวย มาดเท่ ซับพอร์ตเพื่อน และในปีเดียวกันเธอได้มีผลงานพิธีกร รายการเส้นทางบันเทิง อีกด้วย ปี พ.ศ 2565 ละครพื้นบ้านเรื่อง เจ้าหญิงพิกุลทอง รับบท แพทอง / ชบา และมีละครเรื่อง รักแท้แซ่บหลาย รับบท ปีย่า แม่ค้าสายวีน น่าตบ ออกอากาศในปี พ.ศ 2566 เธอได้รับบทร้ายอยู่เสมอ

ผลงาน
ละครโทรทัศน์
 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี

|align="center"| 2561
|align="center"| พ่อมดเจ้าเสน่ห์
|align="center"| วิวรรณ (หมอวิ)
|-
|align="center"| 2563
|align="center"| วิมานมนตรา
|align="center"| ดาวเรือง (อดีต) / มารตี (อีท) (ปัจจุบัน)
|-
|align="center" rowspan="2" | 2564
|align="center"| กำนันหญิง
|align="center"| ครูวิภา
|-
|align="center"| เกาะรักกลหัวใจ
|align="center"| ชลลี่
|-
|align="center"| 2566
|align="center"| รักแท้แซ่บหลาย
|align="center"| ปีย่า
|-
|}

 ละครพื้นบ้าน 
 ละครพื้นบ้านทั้งหมดด้านล่างนี้ออกอากาศทางช่อง 7 เอชดี

|align="center"| 2560
|align="center"| อุทัยเทวี
|align="center"| องค์หญิงฉันทนา
|-
|align="center"| 2561
|align="center"| สังข์ทอง
|align="center"| พระธิดาพนารัตน์
|-
|align="center" rowspan="2" |2562
|align="center"| ขวานฟ้าหน้าดำ
|align="center"| นางฟ้า
|-
|align="center"| นางสิบสอง
|align="center"| ปอง
|-
|align="center"| 2565
|align="center"| เจ้าหญิงพิกุลทอง
|align="center"| แพทอง (อดีต) / ชบา (ปัจจุบัน)
|-
|align="center"| 2567
|align="center"| ลักษณวงศ์
|align="center"| นางยี่สุ่น
|-
|}

 ละครสั้น 
 ละครทั้งหมดด้านล่างนี้ออกอากาศทางช่อง 7 เอชดี 
 พ.ศ.  เรื่อง  บทบาท2561ฟ้ามีตา ตอน ปล้ำผีลุกปลุกผีนั่งกำไล2562ฟ้ามีตา ตอน ดรุณียืนหนึ่ง อ้อม2564ฟ้ามีตา ตอน คนเลวบุษบาฟ้ามีตา ตอน จากพ่อสู่ลูก ดวง2565ฟ้ามีตา ตอน ไม่เลว...ไม่เป็นไรอ้อมฟ้ามีตา ตอน  แก๊งคอลเซ็นเตอร์ แจง2566ฟ้ามีตา ตอน อย่าแคร์คำคนลออ2566ฟ้ามีตา ตอน แอบแช่บเพลิน

 ผลงานการเขียนบทละครโทรทัศน์ 
ผลงานการเป็นนักเขียนบทละครโทรทัศน์ ในฐานะนามปากกาว่า แป้นพิม
ละคร ลักษณวงศ์ (2567)
ละคร แม่ปลาบู่ (2568)
# เอเธล แบร์รีมอร์
เอเธล แบร์รีมอร์ (15 สิงหาคม ค.ศ. 1879 – 18 มิถุนายน ค.ศ. 1959) หรือชื่อเกิด เอเธล เมย์ บลายธ์  เป็นนักแสดงชาวอเมริกันและสมาชิกของครอบครัวนักแสดง แบร์รีมอร์Obituary Variety, June 24, 1959. เธอเป็นทั้งนักแสดงละครเวที ภาพยนตร์ และวิทยุ ที่มีช่วงอาชีพยาวนานกว่าหกทศวรรษและได้รับการยกย่องให้เป็น "สุภาพสตรีหมายเลขหนึ่งของโรงละครอเมริกัน" เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยมถึงสี่ครั้ง และได้รับรางวัลจากภาพยนตร์เรื่อง นอนบัตเดอะโลนลีฮาร์ต (1944)

แบร์รีมอร์เสียชีวิตเมื่อวันที่ 18 มิถุนายน ค.ศ. 1959 ด้วยโรคระบบหัวใจหลอดเลือดที่บ้านของเธอในฮอลลีวูด"Ethel Barrymore Is Dead at 79; One of Stage's 'Royal Family. The New York Times, June 19, 1959. เธอมีดวงดาวอยู่บนฮอลลีวูดวอล์กออฟเฟมสำหรับวงการภาพยนตร์ และยังเป็นสมาชิกของหอเกียรติยศโรงละครอเมริกัน ร่วมกับพี่ชายของเธอ จอห์น และลิโอเนล
# วัดเชียงราย (จังหวัดลำปาง)
วัดเชียงราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนดอก อำเภอเมืองลำปาง จังหวัดลำปาง 

วัดเชียงรายสร้างขึ้นราว พ.ศ. 2200 โดยเจ้าชมภูหรือพระยาชมภู บุตรชายของเจ้าพระยามหาโยธา (เจ่ง คชเสนี) ที่อพยพจากเมืองเชียงแสน เข้ามาอยู่ที่ลำปางพร้อมครอบครัว และต่อมาได้สร้างวัดนี้ขึ้นเพื่อรำลึกถึงเมืองเชียงราย และได้รับพระราชทานวิสุงคามสีมาเมื่อ พ.ศ. 2457 มีการการบูรณปฏิสังขรณ์ครั้งใหญ่เมื่อ พ.ศ. 2552 แล้วเสร็จเมื่อ พ.ศ. 2555  โดยได้มีการสร้างกำแพงวัดขึ้นใหม่ให้เป็นกำแพงเตี้ย ๆ บูรณะวิหารหลังเดิม ซึ่งเป็นศิลปะล้านนาประยุกต์กับศิลปะภาคกลางไว้ทั้งหมด พร้อมกับได้พัฒนากุฏิของพระเทพวิสุทธิโสภณ อดีตเจ้าอาวาส ให้เป็นพิพิธภัณฑ์เพื่อเป็นแหล่งศึกษาเรียนรู้เกี่ยวกับวัฒนธรรม

ภายในบริเวณวัดมีวิหารสีขาวที่ประดับลวดลายปูนปั้นสีขาว ประดับกระจกชิ้นเล็ก ๆ ภายในวิหารประดิษฐานพระพทธรูปประธานปางมารวิชัย พระพุทธรูปอยู่ในพระอิริยาบถประทับ (นั่ง) ขัดสมาธิ พระหัตถ์ซ้ายวางหงายบนพระเพลา (ตัก) พระหัตถ์ขวาวางบนพระชานุ (เข่า) นิ้วพระหัตถ์ชี้ลงพื้นธรณี พระประธานในอุโบสถปิดทอง ภาพจิตรกรรมฝาผนังแสดงเรื่องราวพุทธประวัติที่เขียนขึ้นใหม่  ด้านหน้าวิหารเป็นที่ตั้งของเจดีย์ทรงระฆังแบบล้านนา รายล้อมไปด้วยเจดีย์สีทอง 12 นักษัตร มีพระพุทธรูปด้านข้างทางทิศใต้ปางมารวิชัยพระพุทธรูปทรงเครื่องประกอบด้วยชฎามงกุฎ กุณฑล กรองศอ พาหุรัด ทองพระกรและธำมรงค์ทุกนิ้วพระหัตถ์ เป็นลักษณะพระพุทธรูปทรงเครื่องใหญ่สีขาว
# วัดปงสนุกเหนือ
วัดปงสนุกเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอเมืองลำปาง จังหวัดลำปาง วัดได้รับรางวัล Award of Merit จากยูเนสโก ใน พ.ศ. 2551

วัดปงสนุกเหนือ หรือ วัดปงสนุก หรือปรากฏหลักฐานในอีก 4 ชื่อคือ วัดศรีจอมไคล วัดเชียงภูมิ วัดดอนแก้ว และ วัดพะยาว สันนิษฐานว่าสร้างขึ้นในสมัยพระเจ้าอนันตยศ พระราชโอรสของพระนางจามเทวีแห่งหริภุญไชย เมื่อครั้งเสด็จมาสร้างเขลางค์นคร (จังหวัดลำปางในปัจจุบัน) โดยสร้างเมื่อ พ.ศ. 1223 ได้รับพระราชทานวิสุงคามสีมาเมื่อ พ.ศ. 2314 โดยราว พ.ศ. 2386 เจ้าหลวงมหาวงศ์ได้ไปฟื้นฟูเมืองพะเยาขึ้นใหม่ ครูบาอินทจักรพระอุปัชฌาย์ของครูบาอาโนชัยธรรมจินดามุนี ได้นำชาวพะยาว (พะเยา) อพยพกลับ แต่ก็ยังคงเหลืออีกจำนวนหนึ่งที่ไม่ยอมกลับ ละได้มาตั้งรกรากอยู่กับชาวบ้านปงสนุก ตั้งแต่นั้นมาชื่อวัดและหมู่บ้านจึงได้ชื่อว่าปงสนุก วัดปงสนุกเหนือยังเป็นสถานที่ประดิษฐานเสาหลักเมืองเสาแรกของลำปาง ก่อนจะนำไปประดิษฐาน ณ บริเวณศาลากลาง (หลังเก่า) ในปัจจุบัน

เมื่อ พ.ศ. 2429 ได้มีการบูรณะครั้งใหญ่ ทั้งเจดีย์ สร้างฉัตร ก่อสร้างซุ้มโขง วิหารหลังมียอด หรือวิหารพระเจ้าพันองค์ หรือวิหาร 12 ราศี หรือวิหารสะเดาะเคราะห์ เนื่องจากในสมัยก่อนทั้งเจ้านายชั้นสูงและประชาชนทั่วไป เมื่อมีเคราะห์ ต่างก็จะพากันมาสะเดาะเคราะห์ที่วิหารนี้ บริเวณด้านบนรอบในของตัววิหารนั้นได้รับการประดับด้วยพระพิมพ์องค์เล็กจำนวน 1,080 องค์ จึงเป็นที่มาของชื่อ วิหารพันองค์

ภายในวัดยังมีโบราณวัตถุที่สำคัญ ได้แก่ พระพุทธรูปไม้ เสาหงส์ ภาพพระบฏเขียนเรื่องพระเวสสันดรบนผ้าและกระดาษสา หีบธรรมโบราณ และธงช้างเผือกขนาดใหญ่ในสมัยรัชกาลที่ 6 ซึ่งทางวัดได้นำมารวมไว้เป็นพิพิธภัณฑ์
# อุราระกะ โอชาโกะ
อุราระกะ โอชาโกะ (麗日お茶子, Uraraka Ochako) เป็นตัวละครหลักจากการ์ตูนเรื่องมายฮีโร่ อคาเดเมีย สร้างโดยโคเฮย์ โฮริโกชิ

ประวัติ
เด็กหญิงผู้มีชีวิตชีวาคนนี้เป็นเพื่อนร่วมชั้นของมิโดริยะ อุราระกะเป็นอีกคนหนึ่งที่เรียกมิโดริยะโดยชื่อเล่นของเขา ซึ่งก็คือ"เดกุ" (หรือเรียกว่า"เดกุ คุง") แต่ว่าอุราระกะนั้นไม่ได้มีความตั้งใจจะดูถูกมิโดริยะแม้แต่อย่างใด เพราะเธอมีความคิดว่าชื่อนี้ให้ความรู้สึกว่า"พยายามเข้า"เสียมากกว่า ครอบครัวของอุราระกะทำธุรกิจก่อสร้าง แต่ตลาดในยุคปัจจุบันไม่ค่อยดีต่อธุรกิจนี้ ครอบครัวของเธอจึงค่อนข้างจน เพราะเหตุนี้อุราระกะเลยตั้งใจอยากจะเป็นฮีโร่เพื่อเงิน ให้สามารถใช้เงินของตนเลี้ยงดูพ่อแม่ได้และทำให้ชีวิตของพ่อแม่เธอสุขสบายขึ้น

ซึ่งเธอยังมีความมุ่งมั่น และไม่หวั่นไหวต่อสถานการณ์ที่ยากลำบาก แม้จะต้องเผชิญหน้ากับพลังอันแข็งแกร่งของฝ่ายตรงข้ามก็ตาม ซึ่งเธอยังได้รับแรงบันดาลใจจาก อิซึคุ ในการพัฒนาตนเองให้แข็งแกร่งมากยิ่งขึ้น โดยเธอนั้นชื่นชอบ อิซึคุ อยู่ภายในใจ และมักจะเกิดอาการหึงหวงบ้าง หากอิซึคุเข้าใกล้กับผู้หญิงคนอื่นและพูดคุยกับเขาอย่างมาก

อัตลักษณ์
อัตลักษณ์ของอุราระกะคือ"ซีโร่ กราวิตี้"ซึ่งทำให้สิ่งที่สัมผัสไม่ได้รับผลจากแรงดึงดูด เพียงแต่ถ้าเกินน้ำหนักที่รับไหวจะทำให้เธอคลื่นไส้อย่างหนัก โดยมีวิธีใช้คือทำให้เป้าหมายของเธอลอยขึ้นจากพื้นดิน เป็นการขัดขวางความสามารถในการต่อสู้ของผู้ที่ถูกอัตลักษณ์ของเธอเป็นอย่างมาก นอกจากสิ่งมีชีวิตที่ทำให้เธอลอยขึ้นได้ เธอยังทำให้วัตถุลอยขึ้นได้เช่นกัน ดั่งทำให้เศษหินลอยขึ้น และใช้ในการโจมตี ทำให้เธอเป็นหนึ่งในนักเรียนหญิงที่แข็งแกร่งที่สุดในชั้นเรียนของเธอ
# พระเจ้าอนันตยศ
พระเจ้าอนันตยศ เป็นปฐมกษัตริย์แห่งนครเขลางค์หรือจังหวัดลำปางในปัจจุบัน เป็นหนึ่งในสองพระราชโอรสฝาแฝดของพระนางจามเทวี (องค์พี่มีพระนามว่า พระเจ้ามหันตยศ) พระเจ้าอนันตยศทรงสร้างนครลำปางและขึ้นครองเมืองเมื่อ พ.ศ. 1231

พระประวัติ
จาก ตำนานมูลศาสนา และ ชินกาลมาลีปกรณ์ ระบุว่าพระนางจามเทวีกระทําพิธีบรมราชาภิเษก (นั่งเมือง) เมื่อ พ.ศ. 1205 และเมื่อเสด็จมาได้เพียง 7 วัน พระครรภ์ได้ครบ 10 เดือน พระนางจามเทวีทรงมีประสูติกาลพระโอรส 2 พระองค์ ในวันเพ็ญเดือน 3 เหนือ ซึ่งคำนวณแล้วตรงกับวันที่ 25 ธันวาคม พ.ศ. 1205 พระโอรสองค์พี่ปรากฏหลักฐานเพียงชื่อเดียวคือ "เจ้ามหันตยศ" ส่วนพระโอรสองค์น้องพบหลายชื่อ โดยมีชื่ออื่นอย่าง "เจ้าอินทวร" และ "เจ้าอินทเกิงกร"

มีวีรกรรมของสองพระโอรสคือ การสกัดการรุกรานของขุนหลวงวิลังคะที่มาโจมตีหริภุญไชยนคร ด้วยอำนาจและฤทธานุภาพของพญาคชสารนามว่า "ปู้ก่ำงาเขียว" เมื่อขุนหลวงวิลังคะเสียชีวิต ณ ดอยคว่ำหล้อง พระนางจามเทวีได้สู่ขอธิดาทั้งสองของขุนหลวงวิลังคะมาเป็นชายาให้กับโอรสแฝดทั้งสองเพื่อระงับรอยบาดหมางระหว่างชาวลัวะและเม็ง (มอญ) ต่อมาพระนางจามเทวีได้สละบัลลังก์ให้แก่เจ้ามหันตยศ และส่งเจ้าอนันตยศไปยังทิศตะวันออกแถบลุ่มแม่น้ำวังเพื่อสร้างเมืองเขลางค์นคร ตามที่เจ้าอนันตยศขอ ใน จามเทวีวงศ์ ระบุว่ามีฤาษีสุพรหรมและพรานเขลางค์ช่วยกันสร้างเมืองเขลางค์นคร

ไม่นานจากนั้น เจ้าอนันตยศทรงระลึกถึงพระมารดา จึงให้อำมาตย์ไปทูลเชิญพระนางจามเทวีเสด็จมาประทับเขลางค์นคร สุพรหมฤๅษีจึงเนรมิตเมืองอีกเมืองหนึ่งบนเนินอันย้อยมาตามแนวเขลางค์นคร มีปราสาทราชมณเฑียรและบ้านเรือนพร้อมสรรพ เรียกว่า อาลัมพางค์นคร ภายหลังเจ้าอนันตยศเสด็จมาประทับที่อาลัมพางค์นคร ให้พระนางจามเทวีปกครองเมืองเขลางค์นครแทน หลังจากนั้น 3 ปี พระนางจามเทวีงมีพระราชประสงค์จะเสด็จกลับหริภุญไชย เจ้าอนันตยศก็กราบทูลอ้อนวอนให้พระนางจามเทวีอยูต่อ พระนางจามเทวีพระทัยอ่อน จากนั้น 3 ปี ต่อมา เจ้าอนันตยศก็กราบทูลอ้อนวอนให้พระนางจามเทวีอยู่ต่อไปอีก แต่ครั้งนี้พระนางไม่ตามพระทัยโอรส ประจวบกับพระนางประชวร ต้องการเสด็จกลับหริภุญไชย พระโอรสจึงต้องจำยอม

 พงศาวลี
# สาธารณรัฐประชาธิปไตยซูดาน
สาธารณรัฐประชาธิปไตยซูดาน (อาหรับ: جمهورية السودان الديمُقراطية)  เป็นประเทศที่ดำรงขึ้นหลังจากการรัฐประหารในวันที่ 25 พฤษภาคม 1969 โดยกลุ่มนายทหารหนุ่มหลายคนที่เรียกตัวเองว่า Free Officers Movement (หลังจากนายทหารอียิปต์ที่ทำการปฏิวัติอียิปต์ในปี ค.ศ. 1952) ได้ยึดอำนาจในซูดานและเริ่ม ยุคอันนิมัยรี หรือที่เรียกว่าระบอบในประวัติศาสตร์ของซูดาน แกนหลักของการสมรู้ร่วมคิดคือนายทหารเก้านายที่นำโดยพันเอกอันนิมัยรี ซึ่งมีส่วนเกี่ยวข้องกับแผนการต่อต้านระบอบแอบเบาด์ การรัฐประหารของนีเมรียึดครองแผนการโดยกลุ่มอื่น ๆ ซึ่งส่วนใหญ่เกี่ยวข้องกับกองทัพที่สนับสนุนโดยพรรคคอมมิวนิสต์ซูดาน (SCP) กลุ่มชาตินิยมอาหรับ หรือกลุ่มศาสนาอนุรักษ์นิยม เขาสร้างความชอบธรรมให้กับการรัฐประหารโดยอ้างว่านักการเมืองพลเรือนทำให้กระบวนการตัดสินใจเป็นโมฆะ และเกิดความล้มเหลวในการจัดการกับปัญหาทางเศรษฐกิจและภูมิภาคของประเทศ และสุดท้ายต้องหลบหนีออกจากซูดานโดยไม่มีรัฐธรรมนูญฉบับถาวร
ธงชาติและตราแผ่นดิน
# อาลีเซีย วิคันเดอร์
อาลีเซีย อะแมนดา วิคันเดอร์ (; เกิด 3 ตุลาคม ค.ศ. 1988) เป็นนักแสดงชาวสวีเดน ผู้ได้รับรางวัลมากมาย รวมถึงรางวัลออสการ์, รางวัลสมาคมนักแสดงภาพยนตร์และโทรทัศน์ และคริติกส์ชอยส์มูฟวีอะวอดส์ และยังได้รับการเสนอชื่อเข้าชิงรางวัลลูกโลกทองคำสองครั้ง และรางวัลแบฟตาอีกสามครั้ง

วิคันเดอร์เกิดและเติบโตในกอเทนเบิร์ก เธอเริ่มแสดงตั้งแต่ยังเด็กที่โรงอุปรากรกอเทนเบิร์ก ควบคู่ไปกับการฝึกฝนเป็นนักเต้นบัลเลต์ที่รอยัลสวีดิชบัลเลต์ ในสต็อกโฮล์ม จากนั้นได้เริ่มต้นอาชีพนักแสดงในภาพยนตร์สั้นและละครชุดของสวีเดน ก่อนจะได้รับการยอมรับเป็นครั้งแรกในละครชุดแนวชีวิตเรื่อง แอนดราอเวนึน (2008–2010) เธอแสดงภาพยนตร์ขนาดยาวครั้งแรกในเรื่อง เพียว (2010) ซึ่งทำให้เธอได้รับรางวัลกูลบาร์กเกต์ สาขานักแสดงนำหญิงยอดเยี่ยม ในปี 2012 เธอได้รับการยอมรับอย่างกว้างขวางจากบทคิตตีในภาพยนตร์ฉบับดัดแปลงของโจ ไรต์ เรื่อง อันนา คาเรนิน่า รักร้อนซ่อนชู้ และพระราชินีแคโรไลน์ มาทิลดา ในภาพยนตร์เดนมาร์กเรื่อง อะรอยัลแอฟแฟร์

วิคันเดอร์ได้รับการยอมรับระดับนานาชาติจากบทวีรา บริตเทน ในภาพยนตร์เรื่อง พรากรัก ไฟสงคราม (2014), หุ่นยนต์ฮิวแมนนอยด์ ในภาพยนตร์เรื่อง พิศวาสจักรกลอันตราย (2014) ซึ่งทำให้เธอได้รับการเสนอชื่อเข้าชิงรางวัลแบฟตา สาขานักแสดงสมทบหญิงยอดเยี่ยม และเกอร์ดา เวเกเนอร์ ในภาพยนตร์เรื่อง เดอะเดนนิชเกิร์ล (2015) ซึ่งทำให้เธอได้รับรางวัลออสการ์ สาขานักแสดงสมทบหญิงยอดเยี่ยม ในปี 2016 วิคันเดอร์อยู่ในรายชื่อผู้ทรงอิทธิพลที่มีอายุไม่เกิน 30 ปีของฟอบส์ นอกจากนั้นเธอยังได้แสดงภาพยนตร์โลดโผนเรื่อง เจสัน บอร์น ยอดจารชนคนอันตราย (2016), ลารา ครอฟต์ ในภาพยนตร์ผจญภัยเรื่อง ทูม เรเดอร์ (2018) และภาพยนตร์จินตนิมิตเรื่อง ศึกโค่นอัศวินอมตะ (2021)

 ชีวิตช่วงแรก 
อาลีเซีย อะแมนดา วิคันเดอร์ เกิดเมื่อวันที่ 3 ตุลาคม ค.ศ. 1988 ในกอเทนเบิร์ก เป็นบุตรของจิตแพทย์ สวันเตอ วิคันเดอร์ และนักแสดงละครเวที มาเรีย ฟาห์ล (1951–2022)Skådespelaren Maria Fahl Vikander är död พ่อแม่ของเธอมาจากหมู่บ้านเล็ก ๆ ทางตอนเหนือและตอนใต้ของสวีเดนตามลำดับStated on Conan, 5 May 2015, can be viewed here, https://www.youtube.com/watch?v=gCD7aEBOQwE, starting at 26:42 ทั้งคู่หย่าร้างกันเมื่อวิคันเดอร์อายุได้สองเดือน เธออาศัยอยู่กับแม่เป็นส่วนใหญ่และมีพี่น้องต่างแม่ทั้งหมดห้าคน วิคันเดอร์กล่าวว่า เธอมีสิ่งที่ดีที่สุดจากโลกทั้งสองใบเมื่อเติบโตขึ้นเป็นลูกคนเดียวของแม่และถูกรายล้อมด้วยครอบครัวใหญ่เมื่อเธอไปอยู่กับพ่อทุกสองสัปดาห์
# ถ้ำก่อกู้น
ถ้ำก่อกู้น (หรือ มอญ: ထီုကအ်ဂေါန်) บ้างทับศัพท์เป็น ถ้ำก๊อกุ๊นกู่ หรือ ถ้ำเกาะกูน เป็นถ้ำวัดพุทธใน พะอัน รัฐกะเหรี่ยง ประเทศพม่า ภายในถ้ำเต็มไปด้วยพระพุทธรูปขนาดเล็กนับพันองค์ประดับอยู่ตามผนังถ้ำ ปัจจุบันเป็นทั้งศาสนสถานและสถานที่ท่องเที่ยวสำคัญแห่งหนึ่งของพะอัน

 ที่ตั้ง 
ถ้ำก่อกู้น อยู่ห่างจากพะอัน 8 ไมล์ ห่างจากมอละมไยน์ 28 ไมล์ และห่างจากฝั่งตะวันตกของแม่น้ำสาละวิน 2 ไมล์ ถ้ำนี้ตั้งอยู่ที่เชิงเขาก่อกู้น มีความยาว 130 ฟุต กว้าง 70 ฟุต และสูง 25 ฟุต

 ประวัติ 
thumb|อักษรมอญโบราณและคำแปล
ถ้ำก่อกู้นเป็นถ้ำหินปูน ไม่ปรากฏหลักฐานแน่ชัดว่าสร้างขึ้นเมื่อใด แต่เชื่อว่าสร้างขึ้นในราวคริสต์ศตวรรษที่ 7 ส่วนนักประวัติศาสตร์ Nai Maung Toe ได้ตั้งข้อสันนิษฐานจากจารึกของถ้ำว่าน่าจะสร้างขึ้นในคริสต์ศตวรรษที่ 6 หรือ 7 นักเดินทางชาวตะวันตกคนแรกที่เขียนถึงถ้ำนี้คือจอห์น ครอวเฟิร์ด เมื่อมกราคม ค.ศ. 1827

ภายในยังพบประติมากรรมหินสามองค์ สององค์เป็นพุทธและอีกองค์เป็นฮินดู โดยชิ้นที่เป็นประติมากรรมพุทธชิ้นหนึ่งปรากฏจารึกอักษรมอญโบราณ 23 บรรทัด สลักไว้ที่ด้านซ้ายของชายเสื้อ ส่วนชายเสื้อด้านขวาแตกหักเสียหายเหลือเพียง 3 บรรทัดเท่านั้น บนประติมากรรมฮินดูมีจารึกถึงพระพรหม, พระวิษณุ, พระศิวะ และพระคเณศด้วย ถ้ำก่อกู้นมีจารึกหินและข้อความเขียนด้วยหมึกที่จารึกไว้ระบุนามผู้บริจาคและคำอธิษฐาน ตลอดจนจำนวนพระพุทธรูปที่บริจาค บนหินจารึกอักษรมอญโบราณระบุว่าพระพุทธรูปบางองค์บริจาคโดยพระราชินีแห่งเมาะตะมะ เมื่อครั้นพระเจ้าอโนรธามังช่อแห่งพุกาม ได้ยึดครองอาณาจักรสะเทิม และนำตัวพระเจ้ามนูหะไปยังพุกาม พระราชินีแห่งเมาะตะมะสามารถหลบหนีออกมาได้ ว่ากันว่าพระนางหลบซ่อนอยู่ในถ้ำนี้และบริจาคพระพุทธรูปไว้เช่นกัน 

จารึกอักษรมอญโบราณ 23 บรรทัด โดยทั่วไปสามารถแบ่งออกได้เป็น 2 ประเภท คือ การบริจาคและคำอธิษฐาน คำแปลที่ใกล้เคียงที่สุดได้ความว่า "ข้าพเจ้าคือราชินีแห่ง Muhtah (เมาะตะมะ) ผู้อาศัยอยู่ใน Du'vop ได้แกะสลักพระพุทธรูปองค์นี้ ข้าพเจ้าและผู้ติดตามได้ตั้งใจสร้างพระพุทธรูปดินเผาและพระพุทธรูปหินแกะสลักใน Du'vop และในชนบท ข้าพเจ้าเป็นแรงดลใจให้ช่างศิลป์อื่นได้แกะสลักพระพุทธรูปหิน"

ปัจจุบันถ้ำอยู่ภายใต้การพิทักษ์ตามกฎหมายของกระทรวงวัฒนธรรม
# เขตธุรกิจนานาชาติซงโด
เขตธุรกิจนานาชาติซงโด  หรือ ซงโดไอบีดี (Songdo IBD) เป็นสมาร์ตซิตี และ "เมืองเอกชน" ในประเทศเกาหลีใต้ สร้างขึ้นใหม่บนพื้นที่  ที่ได้มาจากการถมดินบริเวณริมน้ำของอินช็อน ราว  ทางใต้ของโซล และเชื่อมต่อกับท่าอากาศยานนานาชาติอินช็อนด้วยทางหลวงยาว  เส้นสะพานอินช็อน ซงโด, ย็อนจง และ ช็องนา รวมกันเป็นเขตการค้าเสรีอินช็อน

อาคารสำคัญในเขตของซงโดประกอบด้วยอาคารการค้าเอเชียตะวันออกเฉียงเหนือ, จีทาวเวอร์ และ อินช็อนทาวเวอร์ นอกจากนี้ยังมีโรงเรียน, โรงพยาบาล, อะพาร์ตเมนต์, อาคารสำนักงาน, ศูนย์วัฒนธรรม และสิ่งอำนวยความสะดวกต่าง ๆ เขตซงโดยังออกแบบโดยให้มีลักษณะที่ได้รับแรงบัลดาลใจมาจากเซ็นทรัลพาร์กในนครนิวยอร์ก และทางน้ำของเวนิส โครงการพัฒนานี้มีแผนพัฒนาในระยะเวลาสิบปี และคาดการณ์มูลค่าการลงทุนอยู่ที่มากกว่า 40 พันล้านดอลล่าร์ ถือเป็นหนึ่งในโครงการพัฒนาเขตนครที่แพงที่สุดของโลก

อาคารรวม 106 หลังบนพื้นที่ขนาด 22 ล้านตารางฟุต ภายใต้การรับรอง LEED ของคณะกรรมการอาคารสีเขียวสหรัฐ ทำให้ซงโดไอบีดีคิดเป็น 40% ของพื้นที่ที่ได้รับการรับรอง LEED ทั้งประเทศเกาหลีใต้ ข้อมูลในปี 2020 พบว่าซงโดมีประชากรแล้วมากกว่า 167,000 คน

ซงโดไอบีดีอยู่ภายใต้การถือครองหุ้นของเกลอินเทอร์เนชชั่นแนล ผู้ถือหุ้นหลัก ถือหุ้น 61%, ปอสโค ถือหุ้น 30%, และที่เหลือ 9% เป็นของ Morgan Stanley Real Estate แปลนของซงโดไอบีดีเป็นผลงานออกแบบโดย Kohn Pedersen Fox (KPF) สำนักงานนิวยอร์ก

รายการวาไรตี Running Man ของเกาหลีถ่ายทำที่ซงโดไอบีดีเป็นหลักในตอนที่ 68 และ 81 ถ่ายทำในปี 2011 และ 2012 ตามลำดับ นอกจากนี้ยังเป็นสถานที่ถ่ายทำมิวสิกวิดีโอเพลง "Gangnam Style" และ "Right Now" ของ Psy ด้วย ซงโดไอบีดียังเป็นหนึ่งในสถานที่ในวิดีโอเกมปี 2021 Battlefield 2042 ในแผนที่หลายผู้เล่นชื่อ Kaleidoscope
# ชาตียสังสัทภพัน
ชาตียสังสัทภพัน  หรือ อาคารรัฐสภาแห่งชาติ  เป็นที่ทำการของรัฐสภาบังกลาเทศ ตั้งอยู่ในเขตเชเรบังลานอกอร์ ธากา ประเทศบังกลาเทศ สร้างขึ้นใช้งานมาตั้งแต่สมัยบังกลาเทศยังเป็นส่วนหนึ่งของปากีสถาน ผลงานออกแบบโดยหลุยส์ คาห์น ชาตียสังสัทภพันเป็นหนึ่งในกลุ่มอาคารนิติบัญญัติที่กินพื้นที่มากที่สุดในโลก ด้วยขนาดพื้นที่ 

อาคารปรากฏตัวในภาพยนตร์ปี 2003 เรื่อง My Architect ซึ่งเล่าเรื่องชีวิตของหลุยส์ คาห์น รอเบิร์ต แม็กคาร์เตอร์ (Robert McCarter) ผู้เขียนหนังสือเรื่อง Louis I. Kahn บรรยายถึงอาคารหลังนี้ว่าเป็นหนึ่งในอาคารที่สำคัญที่สุดของศตวรรษที่ 21

ประวัติศาสตร์
ที่ทำการของรัฐสภาแห่งเดิมคือ สังสัทภพันเก่า (Old Sangsad Bhaban) ที่ซึ่งปัจจุบันใช้งานเป็นสำนักนายกรัฐมนตรี การก่อสร้างเริ่มต้นขึ้นเมื่อตุลาคม 1964 ในสมัยที่บังกลาเทศยังคงเป็นปากีสถานตะวันออกอยู่ สร้างขึ้นภายใต้คำสั่งของจอมพล อายุบ ข่าน จากอิสลามาบาด เมืองหลวงของปากีสถานตะวันตก อายุบเชื่อว่าการก่อสร้างอาคารนิติบัญญัติที่มลักษณะสถาปัตยกรรมสมัยใหม่จะทำให้ชาวเบงกอลสงบลงได้

ชาตียสังสัทภพันออกแบบขึ้นโดยหลุยส์ คาห์น ภายใต้คำแนะนำของสถาปนิกมุจารุล อิสลาม ซึ่งเสนอให้รัฐบาลว่าจ้างสถาปนิกระดับโลกมาออกแบบ แรกเริ่ม เขาตั้งใจจะติดต่อให้อัลวาร์ อาลโต และเลอกอร์บูซีเย มาเป็นผู้ออกแบบ แต่ทั้งสองล้วนไม่สะดวกในเวลานั้น ก่อนที่จะมาตกลงงานให้กับหลุยส์ คาห์น ซึ่งเป็นอดีตอาจารย์ของเขาที่เยล

การก่อสร้างดำเนินเรื่อยมาถึงปี 1971 ที่ซึ่งการก่อสร้างชะงักไปชั่วคราวจากสงครามปลดปล่อยบังกลาเทศ ก่อนจะกลับมาก่อสร้างจนแล้วเสร็จในวันที่ 28 มกราคม 1982 หลุยส์ คาห์น เสียชีวิตขณะที่โครงการก่อสร้างไปได้ราวสามในสี่ เดวิด วิสดอม (David Wisdom) ซึ่งทำงานให้แก่หลุยส์ คาห์น เป็นผู้รับช่วงต่อจนอาคารแล้วเสร็จ

สถาปัตยกรรม
คาห์นออกแบบหมู่อาคารทั้งหมดของชาตียสังสัทภพัน ซึ่งรวมถึงสนามหญ้า บ่อน้ำ และที่พำนักสำหรับสมาชิกรัฐสภา แนวคิดการออกแบบหลักคือการนำเสนอวัฒนธรรมและมรดกของชาวเบงกอล ในขณะเดียวกันก็ใช้พื้นที่ที่มีอยู่อย่างคุ้มค่า อาคารหลักซึ่งอยู่ใจกลางของหมู่อาคารทั้งหมดแบ่งออกเป็นสามส่วน คือ ลานกลาง ลานทิศใต้ และลานประธานาธิบดี สระน้ำที่ล้อมรอบสามด้านของอาคารหลักเป็นภาพแทนถึงสายน้ำที่งดงามของเบงกอล
# ไกลาศนาถมหาเทวมูรติ
ไกลาศนาถมหาเทวมูรติ  เป็นรูปปั้นพระศิวะในอำเภอกวเรปันโจก  ประเทศเนปาล ราว 20 กิโลเมตรจากกาฐมาณฑุ ถือเป็นรูปปั้นพระศิวะที่สูงที่สุดเป็นอันดับสองในโลก และเป็นหนึ่งในรูปปั้นฮินดูที่สูงที่สุดในโลก ที่ความสูง 143 ฟุต (43.5 เมตร)

รูปปั้นเริ่มก่อสร้างในปี 2003 และแล้วเสร็จในปี 2011 ก่อสร้างโดยกมล ไชนะ (Kamal Jain) และบริษัทผลิตสินค้าจำพวกแทงก์น้ำ "Hilltake" ซึ่งก่อตั้งขึ้นในเนปาลเมื่อปี 1992 การก่อสร้างอยู่ภายใต้การดูแลของทีมวิศวกรที่เป็นชาวเนปาล
# คีรือนา
คีรือนา (,), กิโรน (,) หรือ กีรูนา (,) เป็นนครที่ตั้งอยู่ทิศเหนือสุดของประเทศสวีเดนตั้งอยู่ในจังหวัดแลปแลนด์ มีประชากร 17,002 คนตามข้อมูลปี 2016Statistikdatabasen - Folkmängd efter region och vart 5:e år และเป็นศูนย์กลางการปกครองของเทศบาลคีรือนา เทศมณฑลนอร์บ็อตเติน คีรือนาเริ่มแรกตั้งขึ้นในคริสต์ทศวรรษ 1890 เพื่อเป็นเมืองสำหรับรองรับเหมืองคีรือนา

คีรือนายังเป็นที่ตั้งของศูนย์อวกาศเอสเรนจ์ซึ่งตั้งขี้นในคริสต์ทศวรรษ 1960 ทำให้คีรือนายังได้รับขนานนามว่าเป็น "เมืองอวกาศ" (space town) รวมถึงสถาบันฟิสิกส์อวกาศ และภาควิชาวิทยาศาสตร์อวกาศ มหาวิทยาลัยเทคโนโลยีลือลิยอ
# วาทิต โสภา
วาทิต โสภา  (เกิดเมื่อวันที่ 28 กรกฎาคม พ.ศ. 2534) ประวัติ วินน์ วาทิต โสภา
เป็นนักแสดงและศิลปินชาวไทยเกิดที่จังหวัดขอนแก่นเริ่มเข้าสู่ในวงการบันเทิงจากการเป็นนักร้องและศิลปินวงThe Unknown?เริ่มเข้าสู่ในวงการเทิงการเป็นนักแสดง
โดยมีการชักชวนจาก เอ ศุภชัย ศรีวิจิตร ผู้จัดการดาราและได้รับโอกาสเป็นนักแสดงในสังกัดช่อง 7 HDมีผลงานละครเรื่อง เล่ห์นางหงส์, คู่ปรับฉบับหัวใจ และ สารวัตรใหญ่ เป็นต้น

 ประวัติ 

วินน์ วาทิต เกิดเมื่อวันที่ 28 กรกฎาคม พ.ศ. 2534ประวัติคร่าวของวินน์ วาทิต โสภาเป็นนักแสดงและศิลปินชาวไทยเกิดที่จังหวัดขอนแก่นจบการศึกษาในระดับปริญญาตรีคณะนิติศาสตร์ สาขา วิทยุโทรทัศน์และกระจายเสียง มหาวิทยาลัยเกษมบัณฑิตไลฟ์สไตล์ เท่ๆ แบบหนุ่ม ‘วินน์-วาทิต โสภา’

 ในวงการบันเทิง 

วินน์ วาทิต เริ่มเข้าสู่ในวงการบันเทิงจากการเป็นนักร้องและศิลปิน วง The Unknown? เริ่มเข้าสู่ในวงการเทิงการเป็นนักแสดงโดยมีการชักชวนจาก เอ ศุภชัย ศรีวิจิตร ผู้จัดการดาราและได้รับโอกาสเป็นนักแสดงในสังกัดช่อง 7 HDมีผลงานละครเรื่อง เล่ห์นางหงส์, คู่ปรับฉบับหัวใจ และ สารวัตรใหญ่ เป็นต้นปัจจุบันเป็นนักแสดงอิสระ

พ.ศ. 2558 วินน์ วาทิต มีผลงานละครเรื่อง คู่ปรับฉบับหัวใจวิน-วาทิต โดนจัดบิ๊กเซอร์ไพรส์วันเกิด เล่นเอาน้ำตาซึมกลางกอง คู่ปรับฉบับหัวใจแสดงคู่กับ ตูน พิมพ์ปวีณ์ โคกระบินทร์ รับบทเป็น "อินทร" เป็นละครแนวโรแมนติกคอมเมดี้ดราม่าในช่วงละครออกอากาศได้รับการตอบกลับที่ดีตอนจบเรตติ้งสูดสูง 7.7 ในของส่งท้ายปีรีน-ธันวา’แท็กทีม‘พิม-เมฆ’, ‘ตูน-วิน’ ยกแพ็กความหวานในกิจกรรม ‘คู่ปรับฉบับหัวใจ Happy Together’

พ.ศ. 2562 วินน์ วาทิต มีผลงานละครเรื่อง สารวัตรใหญ่“วิน” กะทำซึ้งคุกเข่าขอ “อิงฟ้า” เป็นแฟนกลับถูกยิง!แสดงคู่กับ ฟ้า อิงฟ้า เกตุคำ รับบทเป็น "หมวดพิทยาธร"วิน วาทิต โชว์ตีลังกาอัดผู้ร้าย แต่พอคุกเข่าขอ อิงฟ้า เป็นแฟนกลับถูกยิงเป็นละครตำรวจน้ำดีสะท้อนสังคมเป็นละครแอ็คชั่นในช่วงละครออกอากาศได้รับการตอบกลับที่ดีตอนจบเรตติ้งสูดสูง 11.2 ในของต้นปีห้างแตก! “เอส-เปรี้ยว-วิน-อิงฟ้า” กระทบไหล่แฟน ๆกิจกรรม “ใครไม่ใหญ่...สารวัตรใหญ่
มีบุตร1 คน ชื่อ น้อง จันดี เกิดวันที่ 26 พฤษภาคม 2566

 ผลงาน 
 ละครโทรทัศน์ 
 ออกอากาศทางช่อง 7
ปี พ.ศ.เรื่องบทบาท 2557 เล่ห์นางหงส์  อาวุธ   คู่หูคู่เฮี้ยน ธีร์  หนีก็ล่า ซ่าก็รัก สุชาติ  2558  คู่ปรับฉบับหัวใจ  อินทร สกุลวงศ์ศักดิ์ 2559  ลิขิตริษยา  หมออรรถกร / หมอต้น เปิดประวัติ “วิน วาทิต” หรือ อรรถกร ใน ลิขิตริษยา ข้ามาคนเดียว  มไหสวรรย์ 2560  เรือนพะยอม  ดรล (ปัจจุบัน) / ภูมิ (อดีต)'ธาวิน-มิลลี่' และ 'วาทิต-แนท' วิวาห์คู่สุดชื่นมื่น มหาหิน  พ.ต.ท ทิม ไทรทอง 2562  สารวัตรใหญ่  ว่าที่ร้อยตรีพิทยาธร ตั้งจิตจำรูญถอดชีวิต'วินน์-วาทิต' ตำรวจหนุ่มจาก'สารวัตรใหญ่' กุหลาบเกราะเพชร  วรมัน จันทร์กระจ่างที่กลางทุ่ง  ร.ต.ท.วิฑรูย์ 2564  กองป่วนก๊วนเหลือเชื่อ  ป๋อง ปล้นลอยฟ้า ร.ต.อ.วาทิต ภูมิสุวรรณ (ผู้กองเด่น) 2566  เภตรานฤมิต  เรือง

 ผลงานละครสั้น 

| rowspan="1" align="center" | 2557|| align="center" | ฟ้ามีตา ตอน รัก (ไม่) ต้อง ฆ่า || align="center" | ตั้ม
|}

 ผลงานเพลง 

(2558) เพลงประกอบละคร คู่ปรับฉบับหัวใจ เพลง คำตอบ (The Answer)
(2559) เพลงประกอบละคร ลิขิตริษยา เพลง คำตอบ (The Answer)
(2562) เพลงประกอบละคร สารวัตรใหญ่ เพลง เม็ดทราย